**LĪGUMS Nr. FM VID 2024/288**

**“Portatīvā (rokas tipa) RAMAN spektrometra un palīgaprīkojuma apkope, diagnostika un remonts”**

|  |  |
| --- | --- |
| Rīgā  | Dokumenta datums ir tā elektroniskās parakstīšanas datums  |

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – VID vai Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, pamatojoties uz iepirkuma Nr. FM VID 2024/288 “Portatīvā (rokas tipa) RAMAN spektrometra un palīgaprīkojuma apkope, diagnostika un remonts” rezultātiem, noslēdza šādu līgumu (turpmāk – Līgums):

# LĪGUMA PRIEKŠMETS

Pasūtītājs uzdod, bet Izpildītājs apņemas veikt Pasūtītāja rīcībā esošā portatīvā (rokas tipa) RAMAN spektrometra (turpmāk – Iekārta) tehnisko apkopi, diagnostiku un remontu pēc Pasūtītāja pieprasījuma, kā arī veikt Pasūtītāja darbinieku mācību nodrošināšanu darbam ar Iekārtu (turpmāk – Pakalpojums) saskaņā ar Līguma un tā pielikumu noteikumiem.

# LĪGUMA SUMMA UN NORĒĶINU KĀRTĪBA

1. Līguma kopējā summa ir **9 999,00 EUR** (deviņi tūkstoši deviņi simti deviņdesmit deviņi *euro* un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts saskaņā ar Latvijas Republikā spēkā esošajiem normatīvajiem aktiem.
2. Līguma summā ir ietvertas visas izmaksas, kas saistītas ar Iekārtu remontam izmantojamo detaļu un materiālu izmaksām, diagnostikas un apkopes izmaksām, spektra bibliotēku atjaunināšanu, transporta izdevumiem, darbaspēka izmaksām, remontdarbu un izmantoto detaļu garantijas nodrošināšanas izmaksām, darbinieku mācībām, nodokļiem, izņemot PVN un nodevām, izdevumiem nepieciešamo atļauju/licenču saņemšanai no trešajām personām, konsultācijas izmaksas un visām citām izmaksām, kas nepieciešamas līguma savlaicīgai un kvalitatīvai izpildei.
3. Pasūtītājs veic samaksu 30 (trīsdesmit) dienu laikā pēc katra attiecīgā Pakalpojuma nodošanas – pieņemšanas akta abpusējas parakstīšanas un nodošanas – pieņemšanas aktam atbilstoša Izpildītāja rēķina saņemšanas dienas, maksājumu pārskaitot uz Izpildītāja Līgumā norādīto norēķinu kontu kredītiestādē.
4. Pēc katra attiecīgā nodošanas – pieņemšanas akta par Pakalpojuma veikšanu abpusējas parakstīšanas Izpildītājs sagatavo rēķinu un elektroniski nosūta Pasūtītājam uz elektroniskā pasta adresi FP.lietvediba@vid.gov.lv, e-rēķinus uz eAdresi: \_EINVOICE\_VID@90000069281. Izpildītājs apliecina, ka elektroniskais rēķins tiks sagatavots un iesniegts atbilstoši normatīvajiem aktiem par elektronisko dokumentu sagatavošanu. Elektroniski nosūtīts rēķins tiek uzskatīts par saņemtu nākamajā darba dienā pēc tā nosūtīšanas uz šajā apakšpunktā norādīto elektroniskā pasta adresi vai eAdresi.
5. Lai novērstu Līguma pirmstermiņa izbeigšanu un Līguma pienācīgas neizpildes risku, Pusēm rakstveidā savstarpēji par to vienojoties, Līguma 2.1.apakšpunktā noteiktā Līguma kopējā summa un attiecīgi Līguma 1.pielikumā noteiktās Pakalpojuma cenas var tikt pārskatītas (palielinātas vai samazinātas), ievērojot šādus nosacījumus (jāizpildās visiem nosacījumiem):
	* 1. ne ātrāk kā 1 (vienu) gadu no Līguma spēkā stāšanās dienas;
		2. ne biežāk kā 1 (vienu) reizi 12 (divpadsmit) mēnešu periodā (noslēgtā Līguma gada ietvaros);
		3. ierosinot ne vēlāk kā 3 (trīs) mēnešu laikā pēc kārtējā Līguma darbības gada beigām;
		4. ja Centrālās statistikas pārvaldes publicētās patēriņa cenu izmaiņas 12 (divpadsmit) mēnešos pret iepriekšējiem 12 (divpadsmit) mēnešiem (%), skaitot no Līguma spēkā stāšanās dienas, pārsniedz 5 (piecus) %;
		5. par starpību starp Centrālās statistikas pārvaldes publicētām patēriņa cenu izmaiņām un 5 % slieksni;
		6. kopējais cenu paaugstinājums vai samazinājums nedrīkst pārsniegt 5 % (piecus procentus) no Līguma 2.1.apakšpunktā noteiktās Līguma kopējās summas un Līguma 1.pielikumā noteiktajām Pakalpojuma cenām.
6. Par samaksas brīdi uzskatāms naudas pārskaitīšanas datums no Pasūtītāja norēķinu konta.
7. Pasūtītājam nav pienākuma izlietot visu Līguma 2.1.apakšpunktā noteikto Līguma kopējo summu, pasūtot Pakalpojumus Līguma darbības laikā.
8. Ja piemēroto sankciju dēļ Pasūtītājam nav tiesības veikt samaksu Izpildītājam par faktiski sniegto Pakalpojuma apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 9.4.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.

# PAKALPOJUMA SNIEGŠANAS KĀRTĪBA

* 1. Iekārtu apkopei, remontam un diagnostikai nodod un pieņem Lidostas muitas kontroles punktā (turpmāk – Lidostas MKP) (VAS “Latvijas pasts” pasta sūtījumu cehs, Ziemeļu ielā 10, Mārupes novadā). Pakalpojuma nodrošināšana Pasūtītāja darba laikā no pirmdienas līdz ceturtdienai no plkst.08:15 līdz plkst.17:00 un piektdienās no plkst.08:15 līdz plkst.15:45.
	2. Izpildītājs nodrošina, ka Līguma darbības laikā, t.sk. arī garantijas termiņa laikā, Pakalpojuma izpildi nodrošinās un Līgumā norādīto darbu izpildi veiks speciālisti, kuri ir apmācīti Iekārtas diagnostikas, apkopes un remonta veikšanai.
	3. Izpildītājs ierodas veikt Pakalpojumu 2 (divu) darba dienu laika no Līguma 9.11.1.apakšpunktā noteiktās Pasūtītāja pilnvarotās personas (turpmāk – Pasūtītāja pilnvarotā persona) Pakalpojuma pieteikuma nosūtīšanas dienas uz Līguma 9.11.2.apakšpunktā noteiktās Izpildītāja pilnvarotās personas (turpmāk – Izpildītāja pilnvarotā persona) e-pasta adresi. Pakalpojuma pieteikumā norāda veicamo Pakalpojumu – apkopes, diagnostikas un/vai remonta nodrošināšanu.
	4. Puses iepriekš savstarpēji saskaņo noteiktu ierašanās laiku Lidostas MKP, Pasūtītāja darba laikā.
	5. Gadījumos, kad Pakalpojumu nav iespējams veikt Iekārtas atrašanās vietā, Izpildītājs vienojoties ar Pasūtītāja pilnvaroto personu, par saviem līdzekļiem nogādā Iekārtu remonta veikšanai specializētā servisā vai ražotāja rūpnīcā, remonta izpildes laikā ievērojot Iekārtas sastāvdaļu tehniskajā dokumentācijā noteiktās prasības un ražotāja rekomendācijas.
	6. Ja Izpildītājs, veicot Iekārtas apkopi un/vai diagnostiku, konstatē, ka Iekārta ir darba kārtībā un tai nav nepieciešams remonts vai arī darbības traucējumus ir iespējams novērst apkopes un/vai diagnostikas ietvaros bez atsevišķa remonta, Izpildītājs sagatavo nodošanas – pieņemšanas aktu par sniegtajiem Pakalpojumiem (Līguma 2.pielikums). Nodošanas – pieņemšanas aktu paraksta Pušu pilnvarotās personas.
	7. Ja Izpildītājs, veicot Iekārtas tehnisko apkopi un/vai diagnostiku, konstatē, ka Iekārtai nepieciešams veikt remontu, Izpildītājs ne vēlāk kā 2 (divu) darba dienu laikā iesniedz Pasūtītāja pilnvarotajai personai, nosūtot uz e-pasta adresi, saskaņošanai Iekārtas remonta tāmi, kurā norāda Iekārtas nosaukumu, remontam nepieciešamās detaļas, materiālus, to cenas un prognozējamo remontu stundās.
	8. Pasūtītāja pilnvarotā persona 3 (trīs) darba dienu laikā izvērtē Izpildītāja iesniegto Iekārtas remonta tāmi, un saskaņo vai noraida to, elektroniski nosūtot attiecīgo paziņojumu Izpildītāja pilnvarotajai personai uz e-pasta adresi. Pasūtītāja pilnvarotā persona, izvērtējot Iekārtas remonta izmaksas, ir tiesīga nesaskaņot Izpildītāja iesniegto Iekārtas remonta tāmi atbildē norādot uz turpmāko rīcību.
	9. Izpildītājs uzsāk veikt Iekārtas remontu tikai pēc tam, kad Pasūtītāja pilnvarotā persona ir saskaņojusi Izpildītāja iesniegto remonta tāmi un par to ir nosūtījusi informāciju Izpildītāja pilnvarotajai personai uz e-pasta adresi. Izpildītājs nodrošina Iekārtas bojājumu novēršanu tāmē saskaņotajā termiņā.
	10. Iekārtas tehniskajai apkopei un remontam jāizmanto materiāli un detaļas atbilstoši spēkā esošajiem normatīvajiem aktiem, attiecīgajiem standartiem un Iekārtas tehniskajiem parametriem. Ja Izpildītājs paredzējis izmantot analogas detaļas (cita ražotāja detaļas), tad tas jāsaskaņo ar Pasūtītāja pilnvaroto personu.
	11. Pēc Iekārtas remonta veikšanas Izpildītājs veic to darbības pārbaudi un sagatavo nodošanas – pieņemšanas aktu par sniegtajiem Pakalpojumiem. Nodošanas – pieņemšanas aktu paraksta Pasūtītāja pilnvarotā persona un Izpildītāja pilnvarotā persona. Aktā par sniegtajiem pakalpojumiem Izpildītājs norāda Pakalpojuma nosaukumu – Remonts (norādot ilgumu stundās un remontam izmantotās detaļas un/vai materiālus, atbilstoši Pasūtītāja saskaņotajai Iekārtas remonta tāmei).
	12. Pasūtītāja pilnvarotā persona ir tiesīga neparakstīt nodošanas – pieņemšanas aktu, ja Pasūtītāja pilnvaroto personu neapmierina veiktā remonta kvalitāte vai arī nodošanas – pieņemšanas aktā norādītās remonta izmaksu summas neatbilst saskaņotajā Iekārtas remonta tāmē norādītajām. Šajā gadījumā Pasūtītāja pilnvarotā persona nosūta Izpildītāja pilnvarotajai personai motivētu pretenziju. Izpildītājs par saviem līdzekļiem bez papildu maksas 5 (piecu) darba dienu laikā novērš nosūtītajā pretenzijā norādītos trūkumus, nekavējoties elektroniski informē Pasūtītāja pilnvaroto personu un atkārtoti iesniedz nodošanas - pieņemšanas aktu. Iekārtas remonta veikšanas termiņa kavējuma laikā netiek ieskaitīts laika periods no diagnostikas un remonta veikšanas līdz pretenzijas nosūtīšanas dienai.
	13. Pēc Pasūtītāja pilnvarotās personas pieprasījuma, Izpildītājam ir jāsniedz visa informācija, kas saistīta ar Iekārtas tehnisko apkopi, diagnostiku, defektu rašanās cēloņiem, remonta gaitu, remontam izmantoto rezerves daļu un materiālu izcelsmi un tml.
	14. Izpildītājs informē Pasūtītāja pilnvaroto personu par jaunu spektra bibliotēku (Raman spektru datubāzē ir 6 000 ķīmisko savienojumu spektri, kas ļauj identificēt narkotiskās, psihotropās vielas un to prekursorus, pārtikas piedevas un medikamentus (t.sk. farmācijas rūpniecībā plaši izmantotās aktīvās vielas un palīgvielas), bīstamās un toksiskās vielas, sprāgstvielas, ogļūdeņražus un organiskos šķīdinātājus u.c.) atjauninājumu pieejamību. Izpildītājs nodrošina spektru bibliotēku atjaunināšanu 5 (piecu) darba dienu laikā no Pasūtītāja pilnvarotās personas pieprasījuma nosūtīšanas dienas uz Izpildītāja pilnvarotās personas uz e-pasta adresi, iepriekš savstarpēji saskaņojot laiku.
	15. Pēc spektra bibliotēku atjaunināšanas Izpildītājs veic to darbības pārbaudi un Pušu pilnvarotās personas paraksta Pakalpojuma nodošanas – pieņemšanas aktu.
	16. Izpildītājs nodrošina mācības darbam ar Iekārtu ne vairāk kā 2 (divas) reizes gadā Pasūtītāja pilnvarotās personas norādītajā adresē Rīgas valstspilsētas robežās, Pasūtītāja darbinieku grupai līdz 10 (desmit) darbiniekiem.
	17. Pasūtītāja pilnvarotā persona pēc nepieciešamības mācības piesaka elektroniski, nosūtot pieteikumu Izpildītāja pilnvarotajai personai uz e-pasta adresi, saskaņojot mācību datumu, laiku un vietu.
	18. Pēc katras mācības veikšanas Izpildītājs sagatavo sākotnējo nodošanas – pieņemšanas aktu 2 (divos) eksemplāros un to paraksta Muitas virsuzraugs vai virsuzrauga vietnieks, vai muitas maiņas vadītājs un Izpildītāja pilnvarotā persona. Sākotnējais nodošanas – pieņemšanas akts apliecina mācību veikšanas faktu un, nepieciešamības gadījumā, tajā raksturo veikto mācību kvalitāti. Viens sākotnējā nodošanas – pieņemšanas akta eksemplārs paliek MKP un otru izsniedz Izpildītājām. Pēc sākotnējā nodošanas – pieņemšanas akta parakstīšanas tiek sagatavots akts par sniegtajiem Pakalpojumiem, ko elektroniski paraksta Pušu pilnvarotās personas. Iesniedzot parakstīšanai nodošanas – pieņemšanas aktu, Izpildītājs tam pievieno sākotnējo nodošanas – pieņemšanas aktu un mācību dalībnieku reģistrācijas lapu.
	19. Izpildītāja pārstāvis, ierodoties Lidostas MKP Pakalpojuma sniegšanai, veic ierakstu Lidostas MKP Maiņas un darba uzdevumu reģistrā.
	20. Izpildītājs bez papildus samaksas nodrošina Pasūtītājam konsultācijas pēc vajadzības pa tālruni \_\_\_\_\_\_\_\_\_\_\_vai e-pastu \_\_\_\_\_\_\_\_\_\_\_. *(Līguma apakšpunkts tiks papildināts atbilstoši izvēlētā pretendenta piedāvājumam).*
	21. Pakalpojums tiek uzskatīts par veiktu datumā, kas Pušu pilnvaroto personu abpusēji parakstītajā nodošanas – pieņemšanas aktā. Pasūtītāja pilnvarotā persona, konstatējot Pakalpojuma izpildes termiņa kavēšanu, to norāda nodošanas – pieņemšanas aktā, kā arī norāda līgumsoda piemērošanas pamatojumu atbilstoši Līguma apakšpunktam.
	22. Katrs abpusēji parakstītais akts par Pakalpojuma sniegšanu ir pamatojums norēķinu veikšanai starp Pusēm.

# GARANTIJAS NOSACĪJUMI

* 1. Izpildītājs Iekārtas remontam un/vai apkopei nodrošina 12 (divpadsmit) mēnešu garantiju un Iekārtas remontam un/vai apkopei izmantotajām detaļām, materiāliem, nodrošina ražotāja noteikto garantiju, kas nav īsāka par 12 (divpadsmit) mēnešiem (vai darba ciklu skaitu, dabiskā nolietojuma termiņu izlietojamiem materiāliem vai detaļām) no katra attiecīgā Pakalpojuma sniegšanas akta abpusējas parakstīšanas dienas.
	2. Iekārtas bojājumu gadījumos, kas radušies garantijas laikā Izpildītāja nekvalitatīvi veikta Pakalpojuma vai izmantoto nekvalitatīvu detaļu un/vai materiālu dēļ, Izpildītājs par saviem līdzekļiem bez papildus samaksas novērš Iekārtas darbības traucējumus 10 (desmit) darba dienu laikā no Pasūtītāja pilnvarotās personas motivētas pretenzijas nosūtīšanas dienas uz Izpildītāja pilnvarotās personas e-pasta adresi.
	3. Par garantijas laikā konstatētajiem Iekārtas bojājumiem, kas radušies pēc Izpildītāja veiktā remonta un vai tehniskās apkopes, Pasūtītāja pilnvarotā persona sastāda motivētu pretenziju un nosūta to Izpildītāja pilnvarotās personas e-pasta adresi.

# Garantijas noteikumi attiecas uz garantijas darbības laikā neierobežotu reižu skaitu veiktu Iekārtas remontu, Iekārtas remontā izmantotajām (nomainītajām) detaļām, materiāliem.

# PUŠU ATBILDĪBA

## Pusēm ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas rīcības (darbība vai bezdarbība) rezultātā, kam par iemeslu ir ļauns nolūks vai rupja neuzmanība, un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko rīcību (darbību un bezdarbību) un nodarītajiem zaudējumiem.

## Pasūtītājs prasa un Izpildītājs maksā līgumsodu 20,00 EUR (divdesmit *euro*, 00 centi) apmērā par katru Līguma 3.3.apakšpunktā noteiktās ierašanās apkopes, diagnostikas vai remonta veikšanai termiņa nokavējuma dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no attiecīgās apkopes, diagnostikas vai remonta summas.

## Par Līguma 3.7.apakšpunktā norādītās tāmes iesniegšanas termiņa neievērošanu Pasūtītājs prasa un Izpildītājs maksā līgumsodu 10,00 EUR (desmit *euro*, 00 centi) apmērā par katru nokavēto dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 100,00 EUR (viens simts euro un 00 centi).

## Ja Izpildītājs kavē tāmē norādīto un ar Pasūtītāju saskaņoto remonta izpildes termiņu Pasūtītājs prasa un Izpildītājs maksā līgumsodu 20,00 EUR (divdesmit *euro,* 00 centi) apmērā par katru nokavēto dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no remonta cenas.

## Ja Izpildītājs kavē Līguma 3.17.apakšpunktā norādīto un ar Pasūtītāju saskaņoto Pasūtītāja darbinieku mācību termiņu, tad Pasūtītājs prasa un Izpildītājs maksā līgumsodu 30,00 EUR (trīsdesmit *euro*, 00 centi) apmērā par katru nokavēto dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 300,00 EUR(trīs simts *euro*, 00 centus).

## Par Līguma 7.1.apakšpunktā norādīto ziņu prettiesisku izpaušanu Pasūtītājs prasa un Izpildītājs maksā līgumsodu 500,00 EUR (pieci simti *euro* un 00 centi) apmērā par katru gadījumu.

## Ja Pasūtītājs atbilstoši Līguma 2.3.apakšpunkta nosacījumiem kavē Izpildītāja iesniegtā rēķina apmaksu, Izpildītājs prasa un Pasūtītājs maksā līgumsodu 0,1% (procenta vienas desmitās daļas) apmērā no kavētā maksājuma summas par katru nokavēto dienu. Saskaņā ar šo punktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10% (desmit procentus) no kavētā maksājuma summas.

## Ja nokavēta kādas Līgumā noteiktas saistības izpilde, līgumsods aprēķināms par periodu, kas sākas nākamajā kalendāra dienā pēc Līgumā noteiktā saistības izpildes termiņa un ietver dienu, kurā saistība izpildīta.

## Par Izpildītāja Līgumā noteikto nosacījumu pārkāpumu Pasūtītājs Izpildītājam aprēķina līgumsodu un izraksta rēķinu. Pasūtītājs, nosūtot rēķinu par līgumsoda piedziņu, piedāvā Izpildītājam 1 (viena) mēneša laikā sniegt atbildi par savu izvēli – to ietvert nākamajā Pasūtītāja maksājamā summā (dzēst ieskaita veidā) vai nomaksāt to šādos termiņos, nepārsniedzot Līguma spēkā esamības termiņu:

## 1 (viena) mēneša laikā, ja līgumsoda apmērs nepārsniedz 1000 EUR (vienu tūkstoti *euro*);

## 3 (trīs) mēnešu laikā, ja līgumsoda apmērs ir no 1001 EUR (viena tūkstoša viena *euro*).

## Ja Izpildītājs izvēlas līgumsodu dzēst ieskaita veidā, tad Izpildītājs, izrakstot rēķinu, rēķinā norāda kopējo summu, ieturēto līgumsoda summu, norādot Pasūtītāja līgumsoda rēķinu un samazina summu apmaksai par ieturētā līgumsoda summu. Ja nākamā Pasūtītāja maksājamā summa ir mazāka par aprēķināto līgumsodu, tad līgumsods tiek dzēsts secīgi no nākamajām Pasūtītāja maksājamām summām.

## Ja Izpildītājs neveic aprēķinātā līgumsoda samaksu Līguma 5.9.apakšpunktā norādītajā termiņā vai līgumsoda samaksa netiek veikta ieskaita veidā, Pasūtītājs aprēķināto līgumsoda summu ietur vienpersoniski ieskaita veidā.

## Līgumsodu samaksa neatbrīvo Puses no Līguma saistību izpildes un zaudējumu atlīdzināšanas pienākuma.

# LĪGUMA DARBĪBAS TERMIŅŠ

## Līgums stājas spēkā ar pēdējā pievienotā droša elektroniskā paraksta un tā laika zīmoga datumu.

## Līgums ir spēkā līdz Pušu saistību pilnīgai izpildei.

## Pasūtītājs pasūta Pakalpojumu līdz (atkarībā no tā, kurš no nosacījumiem iestājas pirmais):

## ir pagājuši 5 (pieci) gadi no Līguma spēkā stāšanās dienas;

## Pasūtītājs ir izlietojis visu Līguma 2.1.apakšpunktā noteikto Līguma kopējo summu.

## Pusēm ir tiesības vienpusēji izbeigt Līguma darbību, vismaz 30 (trīsdesmit) dienas iepriekš rakstveidā paziņojot par to otrai Pusei.

## Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš rakstveidā paziņojot par to Izpildītājam:

## ja atbilstoši Starptautisko un Latvijas Republikas nacionālo sankciju likumam Līguma apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;

## ja uz Izpildītāju attiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.

* 1. Neskatoties uz Līguma izbeigšanu vai Līguma 6.3.apakšpunktā noteikto nosacījumu iestāšanos, Līgums paliek spēkā attiecībā uz Līgumā noteikto garantijas noteikumu izpildi. Līguma izbeigšana neietekmē pienākumu veikt samaksu par pakalpojumiem, kas sniegti un no Pasūtītāja puses pieņemti Līguma darbības laikā, izņemot Līguma 2.8.apakšpunktā noteikto gadījumu.

# INFORMĀCIJAS NEIZPAUŽAMĪBA UN FIZISKO PERSONU DATU AIZSARDZĪBA

* 1. Izpildītājs apņemas visā Pušu sadarbības laikā, kā arī pēc tam neizpaust trešajām personām Līguma tekstu, kā arī sakarā ar Līguma izpildi iegūto, tā rīcībā esošo tehnisko, finansiālo un citu informāciju par Pasūtītāju vai Pasūtītāja darbiniekiem, kā arī informāciju saistībā ar Pasūtītājam sniegto Pakalpojumu. Visa informācija, ko Pasūtītājs sniedz Izpildītājam saistībā ar Līguma izpildi, kā arī Līguma izpildes laikā, tiek uzskatīta par neizpaužamu, un nedrīkst tikt izpausta vai padarīta publiski pieejama bez Pasūtītāja rakstveida piekrišanas, vienlaikus ievērojot Eiropas Parlamenta un Padomes 2016.gada 27.aprīļa Regulas (ES) Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko tika atcelta Direktīva 95/46/EK (Vispārīgā datu aizsardzības regula) un citu fizisko personu datu apstrādi un aizsardzību reglamentējošu normatīvo aktu prasībām.
	2. Augstāk minētā informācija vairs netiek uzskatīta par neizpaužamu ar brīdi, kad tā ir kļuvusi publiski pieejama saskaņā ar Latvijas Republikas normatīvajos aktos noteiktajām prasībām (iekļauta Izpildītāja administrācijas un grāmatvedības sagatavotos publiska rakstura pārskatos un atskaitēs u.tml.).
	3. Puses ar informācijas prettiesisku izpaušanu Līguma ietvaros saprot - tās nodošanu mutiski, rakstveidā, elektroniski vai jebkādā citā tehniskā veidā, tās kopēšanu, pavairošanu, kopēšanu datu nesējos, izplatīšanu, pārdošanu, dāvināšanu, iznomāšanu, izmainīšanu, pārveidošanu, labošanu un nodošanu trešajām personām vai citas līdzīgas darbības ar neizpaužamu informāciju.

# NEPĀRVARAMA VARA

* 1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbidības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
	2. Par nepārvaramu varu netiek uzskatīti Izpildītāja speciālistu nepieejamība darba nespējas vai citu iemeslu dēļ (ja vien minētās problēmas tieši neizriet no nepārvaramas varas).
	3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstveidā 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
	4. Puses tiek atbrīvotas no atbildības saskaņā ar Līguma 7.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 7.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
	5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstveidā vienojoties.

# CITI NOTEIKUMI

* 1. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem Latvijas Republikas normatīvajiem aktiem.
	2. Ja kādai no Pusēm tiek mainīts juridiskais statuss, Līgumā norādītie Pušu rekvizīti, tālruņa numuri, elektroniskā pasta adreses, pasta adreses u.c., tad tā nekavējoties paziņo par to otrai Pusei. Šajā apakšpunktā minētie nosacījumi attiecas arī uz Līgumā norādītajām Pušu pilnvarotajām atbildīgajām personām un to rekvizītiem. Ja rodas nepieciešamība mainīt kādu no Pušu pilnvarotajām atbildīgajām personām vai mainās Pasūtītāja pilnvarotās atbildīgās personas, attiecīgā Puse par to rakstveidā informē otru Pusi. Šajā apakšpunktā minēto izmaiņu gadījumā no Pasūtītāja puses tiesības rakstveidā informēt Izpildītāju ir Pasūtītāja Nodrošinājuma pārvaldes vadītājam vai viņa prombūtnes laikā personai, kura viņu aizvieto. Šāds paziņojums kļūst saistošs otrai Pusei 7. (septītajā) dienā pēc tā nodošanas pastā, ja paziņojums nosūtīts kā ierakstīts pasta sūtījums. Ja paziņojums nosūtīts ar elektroniskā pasta starpniecību, izmantojot drošu elektronisko parakstu, tas kļūst saistošs otrai Pusei 2. (otrajā) darba dienā pēc tā nosūtīšanas. Ja Puse nepilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā norādīto informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Vēstuli par Pasūtītāja pilnvaroto personu vai to rekvizītu maiņu ir tiesīgs parakstīt Valsts ieņēmumu dienesta Nodrošinājuma pārvaldes direktors, direktora vietnieks vai persona, kura viņu aizvieto.
	3. Pušu reorganizācija nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā, un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Izpildītajam nav tiesību atteikt grozījumu veikšanai Līgumā šādos gadījumos, kā arī Izpildītājs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai. Izpildītājs brīdina Pasūtītāju par šādu apstākļu iestāšanos (Izpildītāja reorganizāciju) vismaz 1 (vienu) mēnesi iepriekš.
	4. Izpildītājs 2 (divu) darbdienu laikā rakstveidā informē Pasūtītāju:
		1. par tam piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja Izpildītāja, valdes vai padomes loceklim, patiesajam labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas).
		2. ja mainās Izpildītāja, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Izpildītāju darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Izpildītājs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta.
	5. Izpildītājs apliecina, ka:
		1. Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai ir piemērotas (tai skaitā tās valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas;
		2. uz Izpildītāju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais.
	6. Jautājumus, kas nav atrunāti Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	7. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts tiesā Latvijas Republikas normatīvajos aktos noteiktajā kārtībā.
	8. Par Līguma grozījumiem un papildinājumiem, izņemot 9.2.apakšpunktā noteiktos gadījumus, Puses vienojas rakstveidā. Rakstveida vienošanās pēc Pušu parakstīšanas pievienojamas Līgumam un kļūst par Līguma neatņemamām sastāvdaļām. Puses ir tiesīgas veikt šādus būtiskus Līguma grozījumus – grozīt pakalpojuma saņemšanas kārtību, ja šādu grozījumu nepieciešamību pamato objektīvi apstākļi, kas nav atkarīgi no Pušu gribas vai lai novērstu kļūdas.
	9. Neviena no Pusēm nedrīkst nodot savas tiesības, kas saistītas ar šo Līgumu un izriet no tā, trešajai personai bez otras Puses rakstveida piekrišanas.
	10. Pasūtītāja pilnvarotās personas nav pilnvarotas izdarīt grozījumus un labojumus Līgumā un tā pielikumos.
	11. Puses vienojas, ka turpmāk ar Līgumu saistītos jautājumus risinās Pušu pilnvarotās personas:
		1. no Pasūtītāja puses: Amats, vārds un uzvārds\_\_\_\_\_\_\_\_\_\_ (e-pasts:\_\_\_\_\_\_\_\_\_, tālr.:\_\_\_\_\_\_\_\_\_\_);
		2. no Izpildītāja puses: Amats, vārds un uzvārds\_\_\_\_\_\_\_\_\_\_ (e-pasts:\_\_\_\_\_\_\_\_\_, tālr.:\_\_\_\_\_\_\_\_\_\_).
	12. Puses apliecina, ka tām ir visas nepieciešamās tiesības un pilnvaras Līguma noslēgšanai un izpildei.
	13. Pasūtītāja un Izpildītāja (to pilnvaroto personu, kas noteiktas Līguma 9.11. apakšpunktā) savstarpējā sarakstē (arī pretenziju), kas saistīta ar Līguma izpildi, Puses izmanto e-pastu. E-pasta vēstule Pusēm, ir saistoša tikai tad, ja vēstule sūtīta no Līguma 9.11. apakšpunktā vai rekvizītu zonā norādītajām e-pasta adresēm. Atbildot elektroniski uz otras Puses e-pastu, tiek lietota izvēlne “FORWARD”, atbildē saglabājot saņemto oriģinālo tekstu. Vēstules nosūtīšanas laiks tiek fiksēts uz Pasūtītāja elektroniskā pasta atskaites par piegādāto e-pastu (piegāde uz adresāta serveri) izdrukas (e-pasta laiks tiek fiksēts un saglabāts arī elektroniskā formātā), kas kļūst par Līguma neatņemamu sastāvdaļu un nepieciešamības gadījumā katrai no Pusēm var kalpot kā pierādījums par attiecīgās vēstules nosūtīšanu un, pamatojoties uz kuru, var tikt piemērotas soda sankcijas attiecībā pret Izpildītāju par Līgumā noteikto termiņu neievērošanu, kā arī uzdevumu neizpildi.
	14. Līgums ir sastādīts latviešu valodā elektroniska dokumenta veidā un parakstīts ar drošu elektronisko parakstu.

# PUŠU REKVIZĪTI

|  |  |
| --- | --- |
| Pasūtītājs:**Valsts ieņēmumu dienests**Talejas iela 1, Rīga, LV-1978 NMR kods: 90000069281PVN kods: LV90000069281Tālrunis: 67122689E-pasts: vid@vid.gov.lvE-Adrese: \_DEFAULT@90000069281*Norēķinu rekvizīti:*Valsts kaseKods: TRELLV22Konta Nr.: LV26TREL 2130056037000Ģenerāldirektor \_\_\_\_\_\_\_\_\_\_\_(\*paraksts) | Izpildītājs:**Nosaukums**AdreseNMR kods:PVN kods:Tālr.:E-pasts:E-Adrese:*Norēķinu rekvizīti:*KredītiestādeKods:Konta Nr.:Amats, vārds, uzvārds(\*paraksts) |

\*DOKUMENTS IR PARAKSTĪTS ELEKTRONISKI AR DROŠU

ELEKTRONISKO PARAKSTU UN SATUR LAIKA ZĪMOGU

1.pielikums

Līgumam Nr. FM VID 20204/288

Dokumenta datums ir tā

elektroniskās parakstīšanas datums

**Pakalpojuma cenas**

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – VID vai Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, vienojas par šādām Pakalpojuma cenām:

*Pielikums tiks papildināts saskaņā ar Pretendenta piedāvājuma 2.punkta “Finanšu piedāvājums”2.tabulu un izvēlētā pretendenta piedāvājumu*

**Pušu paraksti:**

|  |  |
| --- | --- |
| **Pasūtītājs:** Ģenerāldirektor \_\_\_\_\_\_\_\_\_\_\_(\*paraksts) | **Izpildītājs:**Amats, vārds, uzvārds (\*paraksts) |

\*DOKUMENTS IR PARAKSTĪTS ELEKTRONISKI AR DROŠU

ELEKTRONISKO PARAKSTU UN SATUR LAIKA ZĪMOGU

2.pielikums

Līgumam Nr. FM VID 2024/288

Dokumenta datums ir tā

elektroniskās parakstīšanas datums

**Pakalpojumu akta paraugs**

**Valsts ieņēmumu dienests**, tā \_\_\_\_\_\_\_\_\_\_\_\_\_\_\_\_personā, kur\_ rīkojas saskaņā ar \_\_\_\_\_\_\_\_\_\_\_\_\_\_\_\_ (turpmāk – VID vai Pasūtītājs), no vienas puses, un

\_\_\_\_\_\_\_\_\_\_\_\_\_\_\_\_, tā/-s \_\_\_\_\_\_\_\_\_\_\_\_\_ personā, kurš/-a rīkojas saskaņā ar \_\_\_\_\_\_\_\_, (turpmāk – Izpildītājs), no otras puses, abi kopā saukti arī kā Puses, bet atsevišķi – Puse, vienojas par šādu Pakalpojumu akta paraugu:

*PARAUGS*

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  **NODOŠANAS - PIEŅEMŠANAS AKTS Nr.\_\_**pie 20\_\_.gada \_\_\_. \_\_\_\_\_\_\_\_\_\_\_\_ Līguma Nr. FM VID 2024/288“Portatīvā (rokas tipa) RAMAN spektrometra un palīgaprīkojumaapkope, diagnostika un remonts”.Rīgā, 20\_\_.gada\_\_\_.\_\_\_\_\_\_\_\_\_\_\_Valsts ieņēmumu dienests, tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā (turpmāk – Pasūtītājs), no vienas puses, un \_\_\_\_\_ “\_\_\_\_\_\_\_\_\_” tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā (turpmāk – Izpildītājs), no otras puses, abi kopā – Puses, saskaņā ar 202\_.gada \_\_\_. \_\_\_\_\_\_\_\_\_\_\_ Līguma Nr. FM VID 2024/288 - “Portatīvā (rokas tipa) RAMAN spektrometra un palīgaprīkojuma apkope, diagnostika un remonts” (turpmāk – Līgums) \_\_\_\_apakšpunktu, noslēdz nodošanas-pieņemšanas aktu (turpmāk – Akts) par sekojošo:1. Akts sastādīts par to, ka Izpildītājs veicis šādu Pakalpojumu:

|  |  |  |  |  |
| --- | --- | --- | --- | --- |
| **Nr.****p.k.** | **Pakalpojuma veids un Iekārtas nosaukums** | **Pakalpojuma sniegšanas datums** | **Pakalpojuma sniegšanas mērvienība, reizes/stundas** | **Pakalpojuma sniegšanas rezultāts** |
|  |  |  |  |  |
|  |  |  |  |  |

|  |  |
| --- | --- |
| **Nr.****p.k.** | **Izmantotie materiāli/detaļas****(saskaņā ar 20 . gada \_ . Tāmi)** |
|  |  |
|  |  |

2. Ar nodošanas – pieņemšanas akta abpusēju parakstīšanu Pasūtītājs un Izpildītājs apliecina, ka Pakalpojums ir/nav veikts Līgumā noteiktā apjomā, termiņā un pienācīgā kvalitātē.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_3.Pasūtītājam ir/nav iebildumi par Pakalpojuma kvalitāti un Izpildītāja Līgumā noteikto saistību izpildi.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_4. Akts ir Pušu savstarpējo norēķinu pamats.5. Akts ir sastādīts latviešu valodā uz \_\_ (\_\_\_\_\_\_\_\_\_) lp\_\_, 2 (divos) identiskos eksemplāros, no kuriem viens glabājas pie Pasūtītāja, otrs – pie Izpildītāja.Pušu paraksti: PASŪTĪTĀJA pilnvarotā persona IZPILDĪTĀJA pilnvarotā persona \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ /\_\_\_\_\_\_\_\_\_\_\_\_\_\_\_/ /\_\_\_\_\_\_\_\_\_\_\_\_\_\_\_\_/ |

**Pušu paraksti:**

|  |  |
| --- | --- |
| **Pasūtītājs:** Ģenerāldirektor \_\_\_\_\_\_\_\_\_\_\_(\*paraksts) | **Izpildītājs:**Amats, vārds, uzvārds (\*paraksts) |

\*DOKUMENTS IR PARAKSTĪTS ELEKTRONISKI AR DROŠU

ELEKTRONISKO PARAKSTU UN SATUR LAIKA ZĪMOGU